
VENDIM
Nr. 829, datë 21.10.2020

PËR MIRATIMIN E MARRËVESHJES NDRYSHUESE ME SHKËMBIM LETRASH TЁ MARRЁVESHJES SË HUAS, NDЁRMJET REPUBLIKЁS SЁ SHQIPЁRISЁ DHE BANKËS NDËRKOMBËTARE PËR RINDËRTIM DHE ZHVILLIM, PËR PROJEKTIN “PËR PËRMIRËSIMIN E SISTEMIT TË SHËNDETËSISË”, RATIFIKUAR ME LIGJIN NR. 57/2015

Në mbështetje të nenit 100 të Kushtetutës dhe të neneve 12, 19 e 23, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozimin e ministrit të Shëndetësisë dhe Mbrojtjes Sociale dhe të ministrit të Financave dhe Ekonomisë, Këshilli i Ministrave

VENDOSI:

Miratimin e marrëveshjes ndryshuese me shkëmbim letrash të marrëveshjes së huas, ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim, për projektin “Për përmirësimin e sistemit të shëndetësisë”, ratifikuar me ligjin nr.57/2015, sipas tekstit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTËR
Erion Braçe

LINDA VAN GELDER
Drejtore  rajonale, e Ballkanit Perëndimor
Evropës dhe Rajonit të Azisë Qendrore

5 tetor 2020

Sh. së Saj, Anila Denaj
Ministre
Ministria e Financave dhe Ekonomisë
Tiranë
REPUBLIKA E SHQIPËRISË

E nderuar Zonja Ministre,

Shqipëria: Projekti i Përmirësimit të Sistemit Shëndetësor
(Huaja nr. 8466 – AL)
Njoftimi për zgjatjen e datës së mbylljes së projektit, rialokimin e të ardhurave nga huaja dhe ndryshimin e disbursimit
Përqindja e kategorisë 1 (Punimet)

Ne i referohemi Marrëveshjes së Huas, të datës 24 mars 2015, ndërmjet Republikës së Shqipërisë (“Huamarrësi”) dhe Bankës Ndërkombëtare për Rindërtim dhe Zhvillim (“Banka”) (Marrëveshja e Huas) për Projektin e lartpërmendur të Përmirësimit të Sistemit Shëndetësor (Projekti); dhe letrës suaj të datës 15 shtator, 2020, në të cilën i kërkoni Bankës që, të: a) zgjasë datën e mbylljes së projektit; b) rialokojë të ardhurat e huas midis kategorive ekzistuese të disbursimeve; dhe c) ndryshojë përqindjen e disbursimit të kategorisë 1 (Punimet) deri në 100% (përfshirë taksat).
Kemi kënaqësinë t’ju informojmë se Banka ka rënë dakord për kërkesën tuaj dhe për këtë arsye: a) vendosi datën 31 dhjetor 2022 si datë të mëvonshme për qëllimet e seksionit IV.B.2 të shtojcës 2 të Marrëveshjes së Huas; b) ndryshoi përqindjen e disbursimit të kategorisë 1 në 100% (përfshirë taksat); dhe c) rialokoi të ardhurat e Huas, siç përcaktohet në tabelën në seksionin IV.A.2 të shtojcës 2 të Marrëveshjes, siç tregohet në shtojcën bashkëlidhur kësaj letre.
Të gjitha dispozitat e tjera të Marrëveshjes së Huas do të mbeten në fuqi dhe efekt të plotë.

Me respekt
Linda Van Gelder
Drejtore  rajonale, e Ballkanit Perëndimor
Evropës dhe Rajonit të Azisë Qendrore
/Nënshkrimi/

Për dijeni:
Shkëlqesisë së Saj znj. Ogerta Manastirliu, ministre e Shëndetësisë dhe Mbrojtjes Sociale
Znj. Adela Xhemali, zëvendësministre e Financave dhe Ekonomisë
Znj. Mira Rakacolli, zëvendësministre e Shëndetësisë dhe Mbrojtjes Sociale
Znj. Blerina Dudushi, menaxhere e Projektit HSIP, Ministria e Shëndetësisë dhe Mbrojtjes Sociale
Znj. Majlinda Dhuka, zëvendëssekretare e përgjithshme dhe drejtore e përgjithshme e Departamentit për Zhvillimin dhe Qeverisjen e Mirë, CoM
Z. Patrizio Pagano, drejtor ekzekutiv, Banka Botërore

SHTOJCË

	Kategoria
	Shuma e huas
e alokuar
(e shprehur në euro)
	Përqindja e shpenzimeve që do të financohen
(përfshirë taksat)

	1. Punimet
	13.837.382
	100%

	2. Mallra, shërbime jokëshilluese
	12.463.794
	100%

	3. Shërbime këshillimi, trajnimi dhe kostot operative
	5.718.574
	100%

	4. Tarifa paraprake
	80.250
	Shumë e pagueshme në përputhje me seksionin 2.03 të kësaj Marrëveshjeje në përputhje me seksionin 2.07 (b) të kushteve të përgjithshme

	[bookmark: _GoBack]5. Një normë kufi e interesit ose tavani i 6. normës së interesit
	0
	Shumë e kërkueshme sipas seksionit 2.08 (c) të kësaj Marrëveshjeje

	Shuma e pashpërndarë
	0
	

	SHUMA TOTALE
	32.100.000

